કાગળ પર આ સ્ટોરી આપણા નખની વસ્તી ઓછી કરી દે અને પીઠમાં દુખાવો કરી દે એવી થ્રિલિંગ છે. નેચરલી, આપણે તો આખી દુનિયાને અંધારામાં રાખીને પાંચ ન્યુક્લિયર ટેસ્ટ કરેલા અને આખી દુનિયાને આપણી તાકાતનો પરચો બતાવી દીધેલો. એટલે 11થી 13 મે, 1998 નિઃશંકપણે આપણા માટે ગર્વની ક્ષણો હતી. આપણે ભલે ડંખ ન મારીએ, પણ ફૂંફાડો તો રાખવો જ પડે એ દૃષ્ટિએ પોખરણ-2 પર્ફેક્ટ સ્ટ્રોક હતો. પરંતુ જ્યારે તેના પર ફિલ્મ બને, ત્યારે આગળના રેફરન્સીસ પણ લેવા પડે અને તેને એઝ ઈટ ઈઝ બતાવવા પડે, એક હદથી વધુ સિમ્પ્લિફાય કર્યા વિના અને કોઈ રાજકીય સ્ટેન્ડ લીધા વિના.